### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 1. december 2021 har vedtaget Magistratens foranstående indstilling af 29. november 2021.

Sagen blev behandlet sammen med sag 24.

Vedtagelse af plan for den risikobaserede dimensionering af [adresse] redningsberedskab gældende for de kommende fem år.

### Resumé

I henhold til bekendtgørelse om risikobaseret kommunalt redningsberedskab skal planen for det kommunale redningsberedskab revideres i det omfang, udviklingen gør det nødvendigt, dog mindst én gang i hver kommunal valgperiode.

Østjyllands Brandvæsen har på den baggrund udarbejdet Plan for Østjyllands Brandvæsen 2022-2026 for Samsø, Odder, Skanderborg og [adresse] kommuner.

Plan for Østjyllands Brandvæsen 2022-2026 er godkendt af Østjyllands Brandvæsens bestyrelse 22. september 2021 og herefter fremsendt til udtalelse i Beredskabsstyrelsen 23. september 2021 med svar 24. september 2021. Planen skal vedtages af kommunalbestyrelsen i et møde.

Det bemærkes, at Plan for Østjyllands Brandvæsen 2022-2026 indebærer et forslag til harmonisering og forenkling af serviceniveau for brandvæsenets responstider. Det bemærkes i den forbindelse at servicemål for Aarhus City øges fra 7 minutter til 10 minutter.

Det foreslås, at Plan for Østjyllands Brandvæsen 2022-2026 tiltrædes.

### Indstilling

Det indstilles:

At 1) Byrådet godkender Plan for Østjyllands Brandvæsen 2022-2026.

### Sagens forløb

25-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 29-11-2021 Magistraten
Fremsendes til [adresse] Byråd med bemærkning, at Magistraten i mødet den 29. november 2021 anbefaler, at byrådet tiltræder Magistratsafdelingen for Teknik og Miljøs indstilling af 22. november 2021.

Ziggy Nissen og Yda Mathiasen var forhindret i at deltage i sagens behandling.

 [adresse] Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 1. december 2021 har vedtaget Magistratens foranstående indstilling af 29. november 2021.

Sagen blev behandlet sammen med sag 24.